Korralduse
„Telliskivi tänav T2
kinnisasja osa üürile andmine
(1PARTNER Ehitus OÜ)“
LISA 2	

Kinnisasja osa üürileping nr 

Tallinn, kuupäev digiallkirjas

Põhja-Tallinna Valitsus (edaspidi üürileandja), registrikood 75017745, postiaadress Kari 13, Tallinn, 10311, keda esindab linnaosa vanem Manuela Pihlap põhimääruse alusel
ja
1PARTNER Ehitus OÜ (edaspidi üürnik), registrikood 11226150, aadress Rävala pst 3, Tallinn 10143, keda esindab juhatuse liige Üllar Hinno.

edaspidi kumbki eraldi pool ja ühiselt pooled, on sõlminud kinnisasja osa üürilepingu (edaspidi leping) alljärgnevas:

1.	Lepingu ese ja valduse üleandmine
1.1	Üürileandja annab üürnikule tasu eest üürile Telliskivi tänav T2  kinnisasja (kinnistusregistriosa nr 25586401, katastritunnus 78408:803:0138, pindala 11718 m2, sihtotstarve transpordimaa 100%) 250,6 m2 suuruse osa (edaspidi kinnisasi), mis on tähistatud lepingu lisas 1 oleval skeemil (märgitud punasega).
1.2	Üürnikul on õigus kasutada kinnisasja pinnase ja ehitusmaterjalide ladustamiseks Telliskivi tn 51a ehitustööde käigus. 
1.3	Kinnisasja valduse üürnikule üleandmisel vormistatakse üleandmis-vastuvõtmisakt. Kinnisasi antakse üle sellises seisundis, nagu see valduse üleandmise päeval on. Üürileandja ei ole kohustatud tegema mingeid töid ega toiminguid, mis on üürnikule vajalikud kinnisasja kasutamiseks, ega vastuta selle eest, kui kinnisasi ei vasta soovitud kasutusotstarbele. Kõik sellised tööd ja toimingud teeb üürnik oma kulul ning üürileandja ei hüvita neid lepingu lõppemisel.
1.4	Leping on tähtajaline ja kehtib kuni 05.01.2026

2.	Üüri suurus ja tasumise kord
2.1.	Üürnik maksab üürileandjale üüri 1€/m2 kuus jooksva kuu eest.
2.2.	Üüri maksmise kohustus tagasiulatuvalt alates 21.12.2025.
2.3.	Üürileandja esitab üürnikule iga kuu kahekümnendaks kuupäevaks arve, mille üürnik tasub üürileandja arvelduskontole iga kuu viimaseks kuupäevaks. Üür loetakse tasutuks selle laekumisel üürileandja arvelduskontole.
2.4.	Kui üürnik ei tasu üüri ettenähtud tähtpäevaks, kohustub ta maksma üürileandjale õigel ajal tasumata summalt viivist 0,05% iga viivitatud päeva eest.
2.5.	Kui üürnikult laekunud summast ei jätku kõigi lepingust tulenevate rahaliste kohustuste täitmiseks, siis loetakse esmajärjekorras tasutuks viivised, teisena leppetrahvid ja kolmandana üür.

3.	Poolte kohustused
3.1.	Üürileandja kohustub esitama pretensioonid seitsme tööpäeva jooksul arvates päevast, kui ta sai teada või pidi teada saama asjaolust, mis annab aluse pretensiooni esitamiseks.
3.2.	Üürnik kohustub:
3.2.1. kasutama kinnisasja lepingu punktis 1.2 nimetatud otstarbel;
3.2.2. vältima kinnisasjalt prahi, pori ja tolmu kandumist Telliskivi tänav T2 kinnisasja osale, mis ei ole talle üürile antud, ja naabruses asuvatele kinnisasjadele, sh linna tänavatele. Kui see on juhtunud, tuleb üürnikul kõnealused kinnisasjad viivitamata korrastada;
3.2.3. kasutatav kinnisasi piirata aiaga;
3.2.4. tasuma lepingu punktides 3.2.1 ja 3.2.3 nimetatud kohustuste iga rikkumise päeva eest leppetrahvi 5% ühe kuu üüritasust, kui ta ei likvideeri rikkumist ühe päeva jooksul üürileandjalt sellekohase kirjaliku nõude saamisest;
3.2.5. tasuma üürileandjale leppetrahvi, kui üürnik ei tagasta kinnisasja valdust lepingu punktis 6.2 nimetatud ajaks. Leppetrahvi tuleb tasuda 5% ühe kuu üüritasust iga tähtaega ületava päeva eest kuni kinnisasja valduse üleandmise päevani. Sellise leppetrahvi tasumisel ei muutu üürileping võlaõigusseaduse § 310 lõike 1 kohaselt tähtajatuks;
3.2.6. tasuma üürileandjale leppetrahvi juhul, kui üürnik jätab kinnisasja valduse tagastamise ajaks lepingu punktis 6.3 nimetatud viisil kinnisasja seisundi taastamata. Leppetrahvi tuleb tasuda 5% ühe kuu üüritasust iga tähtaega ületava päeva eest.

4.	Kinnisasja allkasutusse andmine
Üürnikul ei ole õigust anda kinnisasja allkasutusse. 

5.	Lepingu muutmine
5.1.	Lepingut võib muuta poolte kokkuleppel.
5.2.	Ühe poole esitatud lepingu muutmise kirjaliku taotluse vaatab teine pool läbi kümne (10) päeva jooksul arvates taotluse saamise päevast. Keeldumisest tuleb teisele poolele teatada viie (5) päeva jooksul, esitades põhjenduse.

6.	Lepingu lõppemine ja kinnisasjade valduse tagastamine
6.1.	Leping lõpeb tähtaja möödumisel, poolte kokkuleppel või üürnikust juriidilise isiku lõpetamisel.
6.2.	Üürnik annab kinnisasja valduse üürileandjale üle lepingu lõppemise päeval, kui üürileandja ei ole enne lepingu lõppemise päeva teatanud teist kinnisasja valduse üleandmise päeva. Kinnisasja valduse üleandmine vormistatakse üleandmis-vastuvõtmisaktiga, milles fikseeritakse kinnisasja seisukord. 
6.3.	Üürnik on kohustatud enne kinnisasja valduse üleandmist taastama kinnisasja üürile andmisele eelnenud olukorra, sh vabastama kinnisasja enda paigaldatud inventarist, ja andma kinnisasja üürileandjale üle samasuguses seisundis, nagu see oli valduse vastuvõtmise päeval.
6.4.	Kui üürnik ei ole kinnisasja üürile andmisele eelnenud olukorda taastanud punktis 6.2 nimetatud tähtajaks ega üürileandja määratud lisatähtaja jooksul, korraldab kinnisasja heakorrastamise üürileandja. Üürnik kohustub hüvitama üürileandjale kõik sellega seotud kulud kümne päeva jooksul pärast üürileandjalt sellekohase arve saamist. Kui üürnik ei tasu arvet tähtajaks, kohustub üürnik maksma üürileandjale viivist 0,05% õigeks ajaks tasumata summalt iga viivitatud päeva eest.

7.	Teadete edastamine
7.1.	Pooled vahetavad teateid e-posti teel. Teadete vahetamisel on üürniku esindaja Üllar Hinno (telefon 502 4388, e-post: yllar.hinno@1partner.ee)  ja Tallinna linna esindaja Heli Ojamaa (telefon 6457062, e-post: heli.ojamaa@tallinnlv.ee ).
7.2.	Esindaja vahetumisest tuleb teist poolt viivitamata kirjalikult teavitada.

8.	Vaidluste lahendamine
8.1.	Pooled lahendavad lepingust tulenevad erimeelsused ja vaidlused läbirääkimiste teel.
8.2.	Kui kokkuleppele ei jõuta, on poolel õigus pöörduda kohtusse. Kokkuleppe mittesaavutamiseks loetakse ka olukorda, kus üks pool ei reageeri läbirääkimiste alustamise või vaidluse kohtuvälise lahendamise ettepanekule. Poolte kokkuleppel on vaidluste lahendamise kohtuks määratud Harju Maakohus.

9.	Muud tingimused
Lepingus reguleerimata küsimustes juhinduvad pooled Eesti Vabariigis kehtivatest õigusaktidest.

Allkirjastajad:

Manuela Pihlap
Põhja-Tallinna vanem
(allkirjastatud digitaalselt)
	Üllar Hinno
1PARTNER Ehitus OÜ juhatuse liige
(allkirjastatud digitaalselt)	
	
arve esitamine 1partnerehitus@finbite.ee 

Lisa: osa skeem – lisa 1. 

Kinnisasja osa üürileping nr
Lisa 1

Telliskivi tänav T2  kinnisasja osa skeem (üüritava maatüki suurus 250,6m2)

	
	
/allkirjastatud digitaalselt/